Document ID: /roh_data/filtered/fineweb-2-filterrobots_roh.jsonl.gz/21338

A Claustra-Serneus datti resistenza cunter l'iniziativa da l'areal Montana. In comité independent cumbatta l'iniziativa che vul scumandar a la vischnanca da vender l'areal Montana u da dar giu el en dretg da bajegiar. Plinavant duai il chalet Montana vegnir mantegnì.
Il comité che sa cumpona da radund 50 persunas dal turissem, hotellaria, agricultura e mastergn propona da refusar l'iniziativa. L'iniziativa impedeschia in svilup necessari e mettia pals en las rodas da la giuventetgna.
Il suveran da Claustra-Serneus votescha ils 12 da favrer 2017 davart l'iniziativa.
RR novitads 17:00